
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 795 

30 Αυγούστου 1996 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ- 48788 

Όροι, προϋποθέσεις και χρόνος προβολής κατά την προ¬ 
εκλογική περίοδο των πολιτικών κομμάτων και συνα¬ 
σπισμών κομμάτων, που εκπροσωπούνται στο Εθνικό ή 
Ευρωπαϊκό Κοινοβούλιο από τα κρατικά και ιδιωτικά 
ραδιοτηλεοπτικά μέσα στις εκλογές της 22 Σεπτεμ¬ 
βρίου 1996. 

ΟΙ ΥΠΟΥΡΓΟΙ ΕΣΩΤΕΡΙΚΟΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

α. το άρθρο 30 παρ. 5 του Ν. 2429/96 

β. τις διατάξεις του Ν. 2328/95 

γ. τη γνώμη του Ε.Σ.Ρ., που διατυπώθηκε στις από 27 

και 29 Αυγούστου συνεδριάσεις του 
δ. την πρόταση της Διακοματικής Επιτροπής Εκλογών 
ε. τις διατάξεις του άρθρου 29Α’ του Ν. 1558/85 το 
οποίο προστέθηκε με το άρθρο 27 του Ν. 2081/92 
στ. το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Κατά τη διάρκεια της προεκλογικής περιόδου των βου¬ 
λευτικών εκλογών της 22ας Σεπτεμβρίου ισχύουν οι εξής 
ρυθμίσεις ως προς τους όρους προβολής των πολιτικών 
κομμάτων από τα κρατικά και ιδιωτικά ραδιοτηλεοπτικά 
μέσα. 

Ια. Η Ε.Ρ.Τ. έχει την υποχρέωση να μεταδώσει σε 
εθνικό τηλεοπτικό και ραδιοφωνικό δίκτυο μια συνέ¬ 
ντευξη διάρκειας εξήντα λεπτών του αρχηγού κάθε πολιτι¬ 
κού κόμματος ή συνασπισμού κομμάτων. 

β. Η Ε.Ρ.Τ. έχει την υποχρέωση να επιτρέψει την απευ¬ 
θείας μετάδοση των συνεντεύξεων και να διαθέσει δω¬ 
ρεάν τις σχετικές μαγνητοσκοπήσεις ή μαγνητοφωνήσεις 
σε οποιονδήποτε ραδιοτηλεοπτικό σταθμό υποβάλλει το 
αίτημα. 

2. Η Ε.Ρ.Τ. έχει επίσης την υποχρέωση να μεταδώσει σε 
εθνικό τηλεοπτικό και ραδιοφωνικό δίκτυο κατά τη μεσημ¬ 
βρινή ζώνη, μία συνέντευξη τύπου, με καθέναν από τους 
αρχηγούς των πολιτικών κομμάτων ή συνασπισμών κομμά¬ 
των, διάρκειας εξήντα λεπτών. 


Τις συνεντεύξεις αυτές έχουν την υποχρέωση να μετα¬ 
δώσουν είτε απευθείας είτε μαγνητοσκοπημένες ή μα¬ 
γνητοφωνημένες στο διάστημα από δωδεκάτης μεσημ¬ 
βρινής έως δωδεκάτης νυχτερινής της ίδιας μέρας και οι 
ιδιωτικοί τηλεοπτικοί σταθμοί εθνιής και τοπικής εμβέ¬ 
λειας, καθώς και οι ραδιοφωνικοί σταθμοί. Το εδαφ. β της 
παρ. 1 έχει εφαρμογή και για τις συνεντεύξεις της παρού¬ 
σας παραγράφου. 

3. Η Ε.Ρ.Τ. καθώς και οι ιδιωτικοί τηλεοπτικοί και ραδιο¬ 
φωνικοί σταθμοί εθνικής και τοπικής εμβέλειας έχουν την 
υποχρέωση να οργανώσουν ο καθένας στο επίπεδό του 
τέσσερις τουλάχιστον συζητήσεις στρογγυλής τράπεζας 
με εκπροσώπους των πολιτικών κομμάτων. 

4. Η ΕΡΤ έχει την υποχρέωση να καλύψει μία προεκλο¬ 
γική συγκέντρωση καθενός από τα πολιτικά κόμματα ή συ¬ 
νασπισμούς κομμάτων την οποία θα επιλέξουν τα ίδια. Το 
εδόφ. β της παρ. 1 εφαρμόζεται και στην περίπτωση αυτή. 

5. Η ΕΡΤ και οι ιδιωτικοί τηλεοπτικοί και ραδιοφωνικοί 
σταθμοί εθνικής και τοπικής εμβέλειας, έχουν υποχρέωση 
να διαθέσουν δωρεάν ένα δεκάλεπτο την εβδομάδα σε 
καθένα από τα πολιτικά κόμματα και συνασπισμούς κομ¬ 
μάτων για την παρουσίαση των προγραμμάτων τους. 

Στα δεκάλεπτα που θα μεταδώσει η ΕΡΤ, επιτρέπεται 
στα κόμματα ή συνασπισμούς κομμάτων να μεταδώσουν 
διαφημιστικά μηνύματα τα οποία δεν μπορούν να υπερ- 
βούν το ένα τρίτο του συνολικά διατιθέμενου χρόνου. 

6. Οι κρατικοί και ιδιωτικοί τηλεοπτικοί σταθμοί, εθνικής 
ή τοπικής εμβέλειας, οφείλουν να μεριμνούν ώστε, στα 
δελτία ειδήσεων όταν προβάλλονται συνεντεύξεις σχετιά 
με τις θέσεις και τη δραστηριότητα των πολιτικών κομμά¬ 
των ή συνασπισμών κομμάτων να τηρείται η αρχή της ανα¬ 
λογικής ισότητας και ιδίως με την εναλλαγή των εκπροσώ¬ 
πων των κομμάτων. Το ίδιο πνεύμα πρέπει να διέπει και τα 
δελτία ειδήσεων γενικά με στόχο την ουσιαστική ενημέ¬ 
ρωση των πολιτών για τις θέσεις και τις δραστηριότητες 
των πολιτικών κομμάτων. 

7. Οι κρατικοί και ιδιωτικοί τηλεοπτικοί σταθμοί εθνικής 
ή τοπικής εμβέλειας, στις εκπομπές πολιτικού διαλόγου 
οφείλουν να εξασφαλίζουν στο πλαίσιο της αρχής της 
αναλογικής ισότητας την ευρύτερη συμμετοχή εκπροσώ- 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


8386 _ 

πων των πολιτικών κομμάτων ώστε να επιτυγχάνεται συνο¬ 
λικά η πληρέστερη παρουσίαση των θέσεων των πολίτικων 

κομμάτων ή συνασπισμών κομμάτων. 

8 Οι κρατικοί και ιδιωτικοί ραδιοτηλεοπτικοί σταθμοί 
υποχρεούνταινα μην προβάλλουν, μεταδίδουν ή αναμετα¬ 
δίδουν οποιαδήποτε δημοσκόπηση, πανελλήνια ή τοπική, 
σχετική με τις πολιτικές τάσεις, απόψεις και προτιμήσεις 
της κοινής γνώμης για πολιτικά κόμματα, πολιτικές θέσεις 

γικής περιόδου και έως την ημέρα διεξαγωγής των εκλο- 
Π της 22ας Σεπτεμβρίου 1996. Η μετάδοση όλων των 
σχετικών προβλέψεων και κρίσεων (βχιΐ ροΙΙε) επιτρέπεται 


μάνο μετά τη λήξη της ψηφοφορίας της 22ας Σεπτεμ- 
βρΐου 1996. 

9. Το Ε.Σ.Ρ. μεριμνά για την τήρηση των υποχρεώσεων 
που απορρέουν από την παρούσα απόφαση. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 30 Αυγούστου 1996 

οι ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜ Δ/ΣΗΣ ΤΥΠΟΥ ΚΑΙ ΜΕΣΩΝ ΜΑΖΙΚΗΣ 

ΚΑΙ ΑΠΟΚΕΝΤΡΩΣΗΣ ΕΝΗΜΕΡΩΣΗΣ 

Α.-Α. τςοχατζοπουλογ δημ. ρεππας 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



